CELEX: 62014CN0523
Language: hr
Date: 2014-11-20 00:00:00
Title: Predmet C-523/14: Zahtjev za prethodnu odluku koji je 20. studenoga 2014. uputio Rechtbank Gelderland (Nizozemska) – Aannemingsbedrijf Aertssen NV, Aertssen Terrassements SA protiv VSB Machineverhuur BV i dr.

2.2.2015   
            
            
               HR
            
            
               Službeni list Europske unije
            
            
               C 34/13
            
         Zahtjev za prethodnu odluku koji je 20. studenoga 2014. uputio Rechtbank Gelderland (Nizozemska) – Aannemingsbedrijf Aertssen NV, Aertssen Terrassements SA protiv VSB Machineverhuur BV i dr.
   (Predmet C-523/14)
   (2015/C 034/14)
   Jezik postupka: nizozemski
   
      Sud koji je uputio zahtjev
   
   Rechtbank Gelderland
   
      Stranke glavnog postupka
   
   
      Tužitelji: Aannemingsbedrijf Aertssen NV, Aertssen Terrassements SA
   
      Tuženici: VSB Machineverhuur BV, Van Someren Bestrating BV, Jos van Someren
   
      Prethodna pitanja
   
   
               1.
            
            
               Potpada li tužba koju je podnio Aertssen kao građanskopravna stranka u smislu članka 63. i sljedećih članaka belgijskog Zakona o kaznenom postupku, s obzirom na način njezinog podnošenja i stadij u kojem se postupak nalazi, u materijalno područje primjene Uredbe br. 44/2001 (1)?
               Ako je odgovor potvrdan:
            
         
               2.
            
            
               Treba li članak 27. stavak 1. Uredbe br. 44/2001 tumačiti na način da se u smislu tog propisa smatra da se vodi postupak pred stranim (belgijskim) sudom i u slučaju kada je građanskopravna stranka podnijela tužbu pred belgijskim sucem istrage, a sudski predistražni postupak još uvijek nije dovršen?
            
         
               3.
            
            
               Ako je odgovor potvrdan: od kojega trenutka se smatra da se za potrebe članka 27. stavka 1. i članka 30. Uredbe br. 44/2001 u predmetu – u kojem je postupak započet podnošenjem tužbe građanskopravne stranke – vodi postupak i/ili da je pred sudom započet postupak?
            
         
               4.
            
            
               Ako je odgovor niječan: treba li članak 27. stavak 1. Uredbe br. 44/2001 tumačiti na način da podnošenje tužbe građanskopravne stranke može dovesti do toga da se u smislu navedenog propisa smatra da je postupak pred belgijskim sudom započet u nekom kasnijem trenutku?
            
         
               5.
            
            
               Ako je odgovor potvrdan: od kojega se trenutka smatra da se za potrebe članka 27. stavka 1. i članka 30. Uredbe br. 44/2001 u predmetu – u opisanom slučaju – vodi postupak i/ili se smatra da je pred sudom započet postupak?
            
         
               6.
            
            
               Ako neka građanskopravna stranka podnese tužbu, pri čemu se u trenutku podnošenja tužbe još uvijek ne smatra da se po njoj vodi postupak u smislu članka 27. stavka 1. Uredbe br. 44/2001, ali se tijekom ispitivanja podnesene tužbe retroaktivno po njoj može početi voditi postupak i to od trenutka njezinog podnošenja: proizlazi li u opisanom slučaju iz navedenog propisa da sud pred kojim se vodi postupak – nakon što je podnesena tužba građanskopravne stranke belgijskom sudu – mora zastati s postupkom dok se ne utvrdi vodi li se pred belgijskim sudom postupak u smislu članka 27. stavka 1.?
            
         
      (1)  Uredba Vijeća (EZ) br. 44/2001 od 22. prosinca 2000. o nadležnosti, priznavanju i izvršenju sudskih odluka u građanskim i trgovačkim stvarima (SL 2001, L 12, str. 1.) (SL, posebno izdanje na hrvatskom jeziku, poglavlje 19., svezak 3., str. 30.).